CELEX: 32007R1305
Language: sk
Date: 2007-11-07 00:00:00
Title: Nariadenie Komisie (ES) č. 1305/2007 zo 7. novembra 2007 , ktorým sa mení a dopĺňa nariadenie (ES) č. 883/2006 o podrobných podmienkach uplatňovania nariadenia Rady (ES) č. 1290/2005, pokiaľ ide o vedenie účtov platobných agentúr, vyhlásenia o výdavkoch a príjmoch a podmienky úhrady výdavkov z fondov EPZF a EPFRV

8.11.2007   
            
            
               SK
            
            
               Úradný vestník Európskej únie
            
            
               L 290/17
            
         
      NARIADENIE KOMISIE (ES) č. 1305/2007
   zo 7. novembra 2007,
   ktorým sa mení a dopĺňa nariadenie (ES) č. 883/2006 o podrobných podmienkach uplatňovania nariadenia Rady (ES) č. 1290/2005, pokiaľ ide o vedenie účtov platobných agentúr, vyhlásenia o výdavkoch a príjmoch a podmienky úhrady výdavkov z fondov EPZF a EPFRV
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1290/2005 z 21. júna 2005 o financovaní spoločnej poľnohospodárskej politiky (1), a najmä na jeho článok 42 ods. 7,
   keďže:
   
               (1)
            
            
               V článku 16 ods. 2 treťom pododseku nariadenia Komisie (ES) č. 883/2006 (2) sa ustanovuje, že platby, ktoré členské štáty uskutočnia vopred na svoju vlastnú zodpovednosť pred tým, ako sa schvália programy rozvoja vidieka na obdobie 2007 – 2013, sa musia oznámiť globálne v prvom vyhlásení o výdavkoch po tom, ako sa tieto programy schvália. Tento predpis sa ustanovil pre programy, ktoré sa neschvália do 31. marca 2007.
            
         
               (2)
            
            
               Avšak mnohé programy možno schváliť až po 16. októbri 2007. Vyplýva z toho, že pokiaľ ide o rok 2007, ktorý je prvým rokom programovania, väčšinu platieb, ktoré členské štáty uskutočnili vopred, nebude možné oznámiť vo vyhlásení o výdavkoch v lehote, ktorá by umožňovala započítať ich za rok 2007.
            
         
               (3)
            
            
               V záujme zjednodušenia finančného spravovania programov rozvoja vidieka je preto potrebné stanoviť novú lehotu, ktorá by členským štátom na základe odchýlky od článku 16 ods. 2 prvého pododseku nariadenia (ES) č. 883/2006 umožnila vystaviť osobitné doplnkové vyhlásenie o výdavkoch týkajúce sa predlehotných platieb, ktoré uskutočnili medzi 15. októbrom a 12. decembrom 2007 v rámci programov, ktoré schválila Komisia.
            
         
               (4)
            
            
               Nariadenie (ES) č. 883/2006 by sa preto malo zodpovedajúcim spôsobom zmeniť a doplniť.
            
         
               (5)
            
            
               Opatrenia ustanovené v tomto nariadení sú v súlade so stanoviskom Výboru pre poľnohospodárske fondy,
            
         PRIJALA TOTO NARIADENIE:
   Článok 1
   Do článku 16 ods. 2 tretieho pododseku nariadenia (ES) č. 883/2006 sa dopĺňa tento text:
   
      „Okrem toho odchylne od prvého pododseku tohto odseku v rámci programov rozvoja vidieka, ktoré Komisia schváli medzi 15. októbrom a 12. decembrom 2007, výdavky, ktoré platobné agentúry uskutočnia vopred najneskôr 15. októbra 2007, sa oznámia v osobitnom vyhlásení o výdavkoch najneskôr 12. decembra 2007.“
   
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. novembra 2007
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. EÚ L 209, 11.8.2005, s. 1. Nariadenie zmenené a doplnené nariadením (ES) č. 378/2007 (Ú. v. EÚ L 95, 5.4.2007, s. 1).
   
      (2)  Ú. v. EÚ L 171, 23.6.2006, s. 1.